kardosdrur/scandi-wiki huggingface dataset:
Alf-Inge Håland

Alf-Inge Rasdal Håland (født 23. november 1972 i Stavanger, Norge) er en tidligere norsk fodboldspiller, der som forsvarer på Norges landshold deltog ved VM i 1994 i USA. I alt nåede han, mellem 1994 og 2001, at spille 34 kampe for landsholdet.

På klubplan indledte Håland karrieren i hjemlandet hos Bryne FK. Herefter tilbragte han resten af sin tid i England, hvor han var tilknyttet Nottingham Forest, Leeds og Manchester City.

Håland er måske bedst kendt for sine bataljer med Manchester United-spilleren Roy Keane. Under en ligakamp i april 2001 tacklede Keane Håland brutalt på knæet og modtog det røde kort. Hændelsen er ofte blevet udlagt som det, der endte Hålands karriere, men det er ikke korrekt. Keane indrømmede efterfølgende i sin selvbiografi at tacklingen var en hævnakt for en episode mellem de to tilbage fra september 1997.

I dag er han forretningsmand i hjembyen Bryne.

Referencer 

Fodboldspillere fra Norge
Fodboldspillere fra Bryne FK
Fodboldspillere fra Nottingham Forest F.C.
Fodboldspillere fra Leeds United F.C.
Fodboldspillere fra Manchester City F.C.
Deltagere ved verdensmesterskabet i fodbold 1994
Center for Skibssikkerhed

Center for Skibssikkerhed er Søværnets primære kursussted med hensyn til træning i den Interne kamp for krigsskibene i det danske søværn. Centeret er placeret i Hvims tæt på Ålbæk, cirka midt mellem Frederikshavn og Skagen. Center for Skibssikkerhed er nabo til Nordjysk Brand- og Redningsskole.

Våbenskjold

Blassonering 
I blåt felt opbygget forneden ved et bølgesnit, hvor over et flammesnit er dannet, lavt anbragt guldbjælke, opstigende, forfra set sølv rovfugl med udbredte vinger og sidevendt hoved. Skjoldet hviler på et anker hvorover en kongekrone.

Motivering 
Søværnets Center for Skibssikkerhed formål er uddannelse i havaribekæmpelse. Som symbol på denne virksomhed er valgt et klassisk symbol på overlevelse, Fugl Phønix, som genopstår af ilden.

Våbenskjoldet er udarbejdet af Søværnets Heraldiske Arbejdsgruppe på foranledning af Chefen for Søværnet og godkendt af H.M. Dronningen den 1. december 1976 og ændret i 2006 efter oprettelse af Søværnets Specialskole.

Centeret i dag 
I 2006 blev centeret underlagt Søværnets Specialskole med navnet Søværnets Havarikursus. Den 1. januar 2014 fik centeret sit nuværende navn. Centret afholder kurser indenfor 6 fagområder for mere end 2000 af Forsvarets medarbejdere hvert år.

De 6 fagområder er:
 Almen-D (lækstopning)
 Brandbekæmpelse
 CBRN
 Sanitet (førstehjælp)
 Redning 
 Olieforureningsbekæmpelse. 

Til lækstopningskurset er der bygget en større simulator, der er bygget som et skib og er designet til at kunne sprøjte vand ud igennem kunstige huller i skroget som kursisterne skal forsøge at lappe. Under faget brandbekæmpelse er det muligt at blive uddannet til røgdykker eller som kurset også kaldes "Brandbekæmpelse i skibe", hvortil der udstedes et certifikat. CBRN er primært kurser, der skal lære eleverne forholdsregler og personlig beskyttelse overfor våben indeholdende CBRN "stoffer". Sanitet er beslægtet med førstehjælp, men i denne forbindelse tager det udgangspunkt i et militært maritimt miljø. 

Redning og olieforureningsbekæmpelse er to moduler, som gives til værnepligtige, som et led i deres totalforsvars modul. Begge moduler giver eleverne nogen værktøjer til at kunne indgå, som hjælpere ved større katastrofer.

Referencer 
 forsvaret.dk: SIC
 Søværnets Center for Skibssikkerhed på Facebook
 Videoer fra Søværnets Center for Skibssikkerhed

Søværnet
Militære uddannelsesinstitutioner
Bygninger, konstruktioner og anlæg i Frederikshavn Kommune
Babou

Babou Nicolai Nelson Lowe (født 7. december 1994), bedre kendt som Babou, er en dansk-gambiansk sanger, der er bedst kendt for sin deltagelse i 2011-udgaven af sangkonkurrencen X Factor på DR1. På trods af at være udråbt til én af bookmakernes favoritter, endte Babou på en tredjeplads i finalen mod Annelouise og vinderen, Sarah. Han har også en Youtube cannal "BaboumusicVEVO"

Som 10-årig deltog han i talentshowet Scenen er din (2005) på TV 2, hvor han kom på en andenplads i kategorien Juniorsang. Efterfølgende udgav han et album med coverversioner med titlen For Once in My Life.

Babou er søn af en dansk mor og en gambiansk far. 

Efter flere års tavshed udgav Babou i januar 2014 singlen "Supernova", som samtidig er titelmelodien til Paradise Hotel 2014 på TV3. Singlen blev et top 10-hit på download- og streaming-hitlisterne. I februar 2014 modtog singlen guld for 900.000 streams.

Babou deltog i Dansk Melodi Grand Prix 2015 med sangen "Manjana", som opnåede en femteplads i showet.

Diskografi

Album 
 For Once in My Life (2005)

Singler

Referencer 

Personer fra Aarhus
Deltagere i X Factor (Danmark)
Sangere fra Danmark
Personer fra Gambia
Deltagere ved Dansk Melodi Grand Prix 2015
Galerie St. Petri

Galerie St. Petri var et galleri for avantgardistisk og konceptkunst i Lund, Sverige, grundlagt af Jean Sellem, en fransk kunstner der emigrerede til Sverige i 1970'erne. Han har været professor i Kunsthistorie ved Lunds Universitet og udgivet en række bøger.

I 1970'erne blev galleriet hurtigt en international platform for konceptkunst og performancekunst, med tæt samarbejde med Fluxus kunstnere – Eric Andersen, Ken Friedman, Tomas Schmit, Christian Boltanski, John Fekner, Arne Groh, Jarosław Kozłowski, Yoko Ono, Nam June Paik, Endre Tót, Jacek Tylicki og Krzysztof Wodiczko, blandt mange andre.

I 1989 blev Jean Sellem udnævnt til æresprofessor på Bauhaus skolen i forbindelse med den store retrospektive Situationistisk Internationale udstilling på Centre Georges Pompidou i Paris.

Bibliografi 

 Jean Sellem (ed.): Fluxus Research, Lund Art Press, Vol. 2, No. 2, 1991 ()
 Jean Sellem: Hardy Strid's Work and Swedish Modernism in Art from 1935 to 1980, Omnibus Press, 1981. ()
 Ken Friedman (ed.): The Fluxus Reader, Wiley, 1998 (), s. 171
 Michael Kelly (ed.): Encyclopedia of Aesthetics, Oxford University Press, 1998 v. 4, s. 294

Kulturhistorie
Tømmerby Fjord

Tømmerby Fjord er en tidligere fjordarm, men nu en sø på 790 ha og op til 3 meter dyb, helt omgivet af diger og kanaler, og er den ferskeste af brakvandssøerne i Vejlerne. Den ligger i naturreservatet Vejlerne mellem Thisted og Fjerritslev i den nordligste del af Thy. Ved den sydøstlige ende af Tømmerby Fjord ligger landsbyen Vesløs, der er kendt som en af de sidste lokaliteter med ynglede storke, og vest for søen ligger Østerild Klitplantage.

Tømmerby Fjord, der er et resultat at et mislykket landvindingsprojekt i 1870'erne, er fredet og er en del af Natura 2000planen 16 Løgstør Bredning, Vejlerne og Bulbjerg, og er både RAMSAR-område og fuglebeskyttelsesområde.
Der er bygget fugletårne både ved sydenden af søen, hvor hovedvej 11 passerer forbi, og ved vestsiden af søen. Tæt ved den nordvestlige ende af søen ligger Frøstruplejren

Eksterne kilder og henvisninger 
 Folder om Vejlerne - Naturstyrelsen
 Søren Olsen: Danmarks Søer og Åer, 2002 

Inddæmningsprojekter i Danmark
Fredede arealer i Danmark
Ramsarområder i Danmark
Søer i Thisted Kommune
Fuglebeskyttelsesområder i Danmark
Pogost

Pogost (, fra gammel østslavisk: погостъ) er en historisk terminologi med adskillige betydninger på russisk. Ordet er også optaget som låneord i finsk som pogosta og i lettisk som pagasts med bestemte betydnnger.

Pogost kan sammenlignes med sogn. I det østlige Finland og i Ingermanland var under den svenske tid pogosten et led ikke blot i den kirkelige forvaltning, men tillige i den civile, i det den udgjorde en underafdeling af et fogderi, et slotslen eller lignende.

Historisk oprindelse 
Den oprindelige brug omhandler postkroer for fyrster og gejstlige, hvor ordet ligner det moderne russiske gost (гость), "gæst". Det antages, at det oprindelige pogost var landbosamfund i periferien af den gamle russiske stat, samt handelscentre ( det gammelrussiske gost'ba, гостьба).

I slutningen af det 10. århundrede blev pogost omdannet til administrative og territoriale enheder. Pogoster varierede i størrelse, lige fra ti til hundredvis af landsbyer i det 11.–14. århundrede. Efterhånden som kristendommen udbredtes i Rusland, blev kirker bygget i pogosterne. I de centrale ujesder fra det 15.– og 16. århundrede var pogoster små bygder med en kirke og en tilhørende kirkegård. På moderne russisk er pogost normalt bestemmende for en kombination af landlig kirke med kirkegård, der ligger på et afsides sted.

Brug i Finland 
Byen Kunta i den finske kommune Ilomantsi kaldes normalt for pogosta () , og ordet er lånt fra russisk. Den lokale finske dialekt påviser stærk russisk indflydelse, og der er en stærk tilstedeværelse af ortodokse kristne i kommunen. Selv navnet på den lokale avis er Pogostan Sanomat. På moderne finsk bruges pogosta også som henvisninger til historiske steder, som et historisk synonym for sogn eller kommuner i Karelen og i andre russiske sammenhænge.

Brug i Letland 
Pagasts er betegnelsen for grundlæggende administrative enheder i det lokale selvstyre i Letland. Ordet pagasts er et almindeligt anvendt lettisk ord, der svarer til et sogn, en landkommune eller et lille landdistrikt, med oprindelse i det russiske pogost. Der er 432 landkommuner eller pagasti i Letland.

Noter

Litteratur 
 Nordisk Familjebok, Uggleupplagan, bind 21; 1915; sp. 1132

Russiske ord og vendinger
Lettiske ord og vendinger
Cüneyt Çakır

Cüneyt Çakır (født 23. november 1976 i Istanbul) er en tyrkisk fodbolddommer. Han har dømt internationalt under det internationale fodboldforbund FIFA siden 2006, hvor han er placeret i den europæiske dommergruppe. Sammen med dommerkollegaen Firat Aydinus, blev Cakir fra 2011 den første fuldtidsprofessionelle dommer i tyrkisk fodbold.

Çakır er blandt de udtagede dommere til EM 2012 i Polen og Ukraine

Ved siden af den aktive dommerkarriere arbejder Çakır som forsikringsagent.

Çakır er især kendt for sin dommerpræstation i kampen mellem Manchester United og Real Madrid i Champions league 2012/13, hvor han gav et rødt kort til Nani, hvilket medførte, at Manchester United ikke vandt kampen. Både Mourinho og Sir Alex Ferguson var således efter kampen ude og sige, at Çakır var den direkte årsag til kampens udfald, som Manchester united havde domineret.

Karriere

EM 2012 
Çakır slutrunde-debuterede ved EM 2012 i Polen og Ukraine, hvor han har fik tildelt følgende kampe:
   –   2 - 1 (gruppespil)
   –   0 - 0 (4 - 2) (semifinale)

Han dømte Champions League finalen mellem Barcelona og Juventus i 2015. Barcelona vandt 3-1 i Berlin.

Kampe med danske hold 
 Den 17. oktober 2007: Kvalifikation til EM 2008:  –  3-1.
 Den 9. september 2009: Kvalifikation til VM 2010:  –  1-1

Referencer

Eksterne henvisninger 

 Kampoversigt 

Fodbolddommere fra Tyrkiet
Dommere i UEFA Europa League
Dommere i UEFA Champions League
Personer fra Istanbul
Antvorskovhallen

Spar Nord Arena Slagelse (tidl. Antvorskovhallen) er en idrætshal i Slagelse. Det kan dog også bruges til kulturelle begivenheder og til konferencer. Hallen har plads til 2.380 tilskuere, hvoraf de 1.528 er faste pladser. 

Hallen bruges blandt andet af håndboldklubben Slagelse FH.

Navneskift 
i april 2019 skifter Antvorskovhallen navn til Spar Nord Arena Slagelse.

Noter

Eksterne henvisninger 
Hallens hjemmeside

Idrætshaller i Danmark
Bygninger, konstruktioner og anlæg i Slagelse
Sport i Slagelse
Nicola Rizzoli

Nicola Rizzoli (født 5. oktober 1971 i Bologna) er en italiensk fodbolddommer. Han har dømt internationalt under det internationale fodboldforbund FIFA siden 2007, hvor han er placeret i den europæiske dommergruppe.

Ved siden af den aktive dommerkarriere arbejder Rizzoli som arkitekt.

Karriere 
Han debuterede i den italienske Serie A i 2002.
Efter at Rizzoli blev udnævt til FIFA-dommer i 2007 har han gjort lynkarriere inden for den internationale dommerverden. Det tog ham således kun halvandet år før han fik tildelt sin første Champions League-kamp. Fra sæsonen 2009/2010 har han været indrangeret som FIFA Elite Category-dommer, der er det højeste niveau for internationale dommere.

Den 12. maj 2010 dømte Rozzeli finalen i Europa League mellem Atlético de Madrid og Fulham. En kamp som Atlético Madrid vandt 2-1.

Rizzoli har detaget ved to slutrunder:
 EM 2012 i Polen og Ukraine
 VM 2014 i Brasilien.

EM 2012 
Rizzoli slutrunde-debuterede ved EM 2012 i Polen og Ukraine, hvor han fik tildelt følgende kampe:
   –   1 - 1 (gruppespil)
   –   2 - 1 (gruppespil)
   –   2 - 0 (kvartfinale)

VM 2014 
Ved VM 2014 fik han tildelt fire kampe. To i det indledende gruppespil, en kvartfinale samt finalen:
   –   1 - 5 (gruppespil)
   –   2 - 3 (gruppespil)
   –   1 - 0 (kvartfinale)
   –   (finale)

Kampe med danske hold 
 Den 6. december 2007: UEFA Cuppens gruppespil: AaB – Getafe 1-2
 Den 7. august 2007: Kvalifikation til Champions League: Beitar Jerusalem – F.C. København 1-1
 Den 11. november 2011: Kvalifikation til EM 2012:  –  2-1.

Se også 

Liste over dommere der har dømt Champions League finalen

Referencer 

Kampoversigt 

Fodbolddommere fra Italien
Personer fra Bologna
Dommere i UEFA Champions League
Maja Savić

|                mål1 = 
|                 år2 = 2004-2008
|            klubber2 = 
|              kampe2 = {{}}
|                mål2 = 
|                 år3 = 2008-2010
|            klubber3 = 
|              kampe3 = {{}}
|                mål3 = 
|                 år4 = 2010-2011
|            klubber4 = 
|              kampe4 = {{}}
|                mål4 = 
|                 år5 = 2011-2012
|            klubber5 = 
|              kampe5 = {{}}
|                mål5 = |        klubopdateret = 20. marts 2011
|       landsholdsår1 = 
|          landshold1 = Montenegro
|    landsholdskampe1 = 
|      landsholdsmål1 = 
|   landsholdopdateret = 20. marts 2011
|           trænerår1 = 
|         trænerhold1 = 
}}
Maja Savić (født 20. april 1976 i Ivangrad, Montenegro, Jugoslavien) er en tidligere montenegrinsk håndboldspiller. Hun spillede sin sidste kamp for ŽRK Budućnost i 2012. Hun har tidligere spillet for Buducnost Podgorica, Slagelse DT, FCK Håndbold og Viborg HK. 

Før Montenegros selvstændighed spillede hun for  og . Under VM i 2001 vandt hun bronze med Serbien og Montenegro og kom på turneringen allstarhold.

Noter

Eksterne henvisninger 

 Maja Savićs spillerprofil på Viborg HKs hjemmeside

Håndboldspillere fra Montenegro
Håndboldspillere fra Viborg HK
Håndboldspillere fra Slagelse FH
Håndboldspillere fra FC København Håndbold
Håndboldspillere ved sommer-OL 2012
Medaljevindere ved sommer-OL 2012
Olympiske sølvmedaljevindere fra Montenegro
7L & Esoteric

7L & Esoteric (7LES) er en amerikansk Boston-baseret hiphop duo.

Duoen dannedes i 1992 da Esoteric, hvis borgerlige navn er Seamus Ryan, Dj'ede et hiphop-show på en college-radiostation i Boston. 7L, hvis borgerlige navn er George Andrinopoulos, en Dj og producer der overværede showet, kontaktede Esoteric om et samarbejde. De fandt begge ud af, at de delte en forkærlighed for hiphoppens guldalder, og de besluttede at danne duoen.

7L & Esoteric er begge prominente medlemmer af underground hiphop–grupperne Demigodz og Army of the Pharaohs. Deres værker indeholder også en lang liste af samarbejde med musikere såsom Jedi Mind Tricks, Apathy, Celph Titled, Outerspace, og John Cena.

Discografi

Studiealbums 
 Speaking Real Words EP – 1999
 The Soul Purpose – 2001
 Dangerous Connection – 2002
 DC2: Bars of Death – 2004
 A New Dope – 2006
 Dope Not Hype – 2006
 1212 – 2010

 Opsamlingsalbums 
 Moment of Rarities'' – 2005

Kildehenvisninger

Eksterne henvisninger 
 

Hiphopgrupper fra USA
Etableret i 1992
Zinkoxid

Zinkoxid er en uorganisk forbindelse med den kemiske formel ZnO. ZnO er et hvidt pulver, der er næsten uopløseligt i vand med stuetemperatur, og som bruges som tilsætningsstof i en lang række materialer og produkter, inklusive gummi, plastik, keramik, glass, cement, smøremiddel, maling, salver, lim, fugemasse, pigmenter, madvarer, batterier, ferritter, brandhæmmende materialer og førstehjælpstape. Selvom stoffet optræder i naturen i mineralet sinkit, så bliver størstedelen af den zinkoxid, der bruges på verdensplan, fremstillet syntetisk.

ZnO en halvleder fra II-VI halvledergruppen. Halvlederens naturlige doping skyldes vakante områder uden oxygen eller zink er af n-typen. Denne type halvleder har flere eftertragtede egenskaber som god gennemsigtighed, høj elektronmobilitet, bred båndbreedde og høj stuetemperaturs luminescens. Disse egenskaber er værdifulde i flere nye applikationer som: transparente elektroder i flydende krystalskærme, energibesparende eller termovinduer og elektronik som meget tynd transistorfilm samt lysdioder.

Referencer

Litteratur 
U. Ozgur et al. "A comprehensive review of ZnO materials and devices" (103 pages) J. Appl. Phys. 98 (2005) 041301 
A. Bakin and A. Waag "ZnO Epitaxial Growth" (28 pages) Chapter in “Comprehensive Semiconductor Science and Technology“ 6 Volume Encyclopaedia, ELSEVIER, edited by Pallab Bhattacharya, Roberto Fornari and Hiroshi Kamimura, 
S. Baruah and J. Dutta "Hydrothermal growth of ZnO nanostructures" (18 pages) Sci. Technol. Adv. Mater. 10 (2009) 013001  (free download)
R. Janisch et al. "Transition metal-doped TiO2 and ZnO—present status of the field" (32 pages) J. Phys.: Condens. Matter 17 (2005) R657 
Y.W. Heo et al. "ZnO nanowire growth and devices" (47 pages) Mater. Sci. Eng. R 47 (2004) 1 
C. Klingshirn "ZnO: From basics towards applications" (46 pages) Phys. Stat. Solidi (b) 244 (2007) 3027 
C. Klingshirn "ZnO: Material, Physics and Applications" (21 pages) ChemPhysChem 8 (2007) 782 
J. G. Lu et al. "Quasi-one-dimensional metal oxide materials—Synthesis, properties and applications" (42 pages) Mater. Sci. Eng. R 52 (2006) 49 
S. Xu and Z. L. Wang "One-dimensional ZnO nanostructures: Solution growth and functional properties" (86 pages)  Nano Res. 4 (2011) 1013 
S. Xu and Z. L. Wang "Oxide nanowire arrays for light-emitting diodes and piezoelectric energy harvesters" (28 pages)  Pure Appl. Chem. 83 (2011) 2171

Eksterne henvisninger 
Zincite properties
International Chemical Safety Card 0208.
NIOSH Pocket Guide to Chemical Hazards.
 Zinc white pigment at ColourLex

Oxider
Viggo Jensen (fodboldspiller)

Hans Viggo Jensen (født 29. marts 1921 i Skagen, død 30. november 2005 i Esbjerg) var en dansk fodboldspiller.

Viggo Jensen spillede under sine ungdomsår i Esbjerg fB og fik debut som seniorspiller på 1. hold som 18-årig i 1939. Han spillede i alt 251 kampe og scorede 22 mål frem til 1948. 

Viggo Jensen debuterede på det danske landshold 1945 på Råsunda Stadion i Stockholm mod Sverige, en kamp som Danmark tabte 1-2. 
Viggo Jensen spillede for Danmark ved OL i London 1948 og var med til at vinde bronzemedaljer. Efter OL rejste han til England for at spille som amatør i 2. divisionsklubben Hull City. Her blev han dog senere professionel i klubben og spillede her 308 kampe og scorede 51 mål fra oktober 1948 til november 1956. Da Dansk Boldspil-Union ved denne tid ikke tillod professionelle i landsholdet sluttede landsholdskarrieren også 1948 i en landskamp på Råsunda Stadion som Danmark tabte 0-1 til Sverige. Viggo Jensen spillede 15 A-landskampe og scorede 1 mål, mod Norge 1945. 

Efter hjemkomsten i 1956 blev han træner for Esbjerg fB og senere for Varde Idrætsforening.

Viggo Jensen døde 30. november 2005 på plejehjem i Esbjerg.

Eksterne henvisninger 
 
 EfB – Esbjerg forenede Boldklubber: Viggo Jensen
 www.haslund.info – A-landsholdspillere – Viggo Jensen (179) 

Fodboldspillere fra Danmark
Fodboldlandsholdsspillere fra Danmark
Fodboldspillere fra Esbjerg fB
Olympiske bronzemedaljevindere fra Danmark
Personer fra Skagen
Medaljevindere fra Danmark ved sommer-OL 1948
Canuto Kallan

Canuto Kallan (født 16. december 1960 i København) er en dansk/græsk kunstmaler og grafiker. Han blev først udlært i København som møbelsnedker (tildelt en sølvmedalje) og senere civilingeniør fra Danmarks Tekniske Universitet. I 1993 flyttede han til Athen, hvor han blev uddannet på Kunstakademiets  maleri- og grafikafdeling (1997-2003).
 
Canuto Kallan har overvejende udstillet i lande uden for Danmark, som f.eks. i Bosnien-Hercegovina, Canada, Grækenland, Israel, Italien, Rumænien, Sydafrika, Tyrkiet og Tyskland.

Eksterne kilder og henvisninger 

 Den Store Danske Encyklopædi
 Canuto Kallan 
 Musetouch-Visual Arts Magazine 
 Frissiras Museum, Museum for Contemporary European Painting, Athen, Grækenland 

 Επιμελητήριο Εικαστικών Τεχνών Ελλάδος/Greek Chamber of Fine Arts: ΠΑΝΟΡΑΜΑ ΕΛΛΗΝΙΚΗΣ ΧΑΡΑΚΤΙΚΗΣ / GREEK PRINTMAKING an OVERVIEW, Αθήνα / Athens 2008. . Bogen er på engelsk og græsk.
 Επιμελητήριο Εικαστικών Τεχνών Ελλάδος: Η Ανθρώπινη μορφή στην τέχνη, Αθήνα 2009. . Bogen er på græsk.
 "face to face a collector and the artists, Frissiras Museum. Athens 

Malere fra Danmark
Malere fra Grækenland
Kunstnere fra Danmark
Grafikere fra Danmark
Personer fra København
Lillian

Lillian er et pigenavn, der stammer fra latin, hvor det betyder 'lilje'. Navnet findes også i formerne Lilian, Liliane og Liliana, og lidt flere end 8.000 danskere bærer en af varianterne i 2011 ifølge Danmarks Statistik I Frankrig bruges Lilian også som et drengenavn.

Navnet kan forkortes til Lilly/Lily, der også fungerer som selvstændige navne.

Kendte personer med navnet 
 Liliane Bettencourt, fransk virksomhedsleder.
 Liliana Cavani, italiensk filminstruktør.
 Lillian Disney, amerikansk tegner.
 Lillian Gish, amerikansk skuespiller.
 Lilian Weber Hansen, dansk operasanger.
 Lillian Hellman, amerikansk dramatiker.
 Lillian Tillegreen, dansk skuespiller. 
 Lillian Gjerulf Kretz, dansk journalist, forfatter og studievært.

Drengenavn 
 Lilian Thuram, fransk fodboldspiller.

Navnet anvendt i fiktion 
 "Join the Revelator / Lilian" er et nummer fra Depeche Modes album Playing the Angel fra 2005.

Noter 

Pigenavne
Kønsneutrale navne

ko:릴리언
Agrizoofobi

Agrizoofobi, er frygten for vilde dyr. Årsagen til en fobi som denne for vilde dyr er ofte nuanceret, men ofte skyldes det panikanfald og traumatiske livserfaringer fremprovokeret af en tilsyneladende truende situation. Frygt for vilde dyr kan blive helbredt ved hjælp af kvalificeret terapi, kognitiv terapi og konfrontation.

Agrizoofobi kaldes også fobi for vilde dyr eller dyrefobi, men det er ordet agrizoofobi som er det mest almindeligt anvendte navn for tilstanden.

Ordet agrizoofobi kommer fra græsk ἄγριος - agrios, "vild",  ζῷον - zōon, "dyr" and φόβος - phobos, "frygt".

Kilder 

Fobier